Etter hagebruksavdelingen ved NLH var han fylkesgartnerassistent i Nordland landbruksselskap 1953–1956, overlærer ved Statens gartnerskole på Rå 1956–1959, fylkesgartner i Troms landbruksselskap 1960–1978 og rektor ved Statens gartnerskole på Rå 1978–1993. Auranaune var formann i Nord-Norges Gartnerforening 1969–1986 og medlem av hovedstyret i Norsk Gartnerforbund 1975–1987. Etter at han avgikk med pensjon i 1993, ble han boende på Borkenes frem til 2008, da han flyttet tilbake til Trøndelag.